《别眉山余都宪陛辞回南京二首 其一》
明代·黄镐

客舍萧萧行李轻，寒风远道送南征。离亭柳脆人初发，前路花残酒独倾。

济水迥添晴浪涌，淮山平接暮云横。交游三十年来好，渐老何堪故旧情。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。